Κράνα Ρεθύμνου

Η Κράνα είναι ορεινό χωριό του Δήμου Μυλοποτάμου στην Περιφερειακή Ενότητα Ρεθύμνης της Κρήτης.

Γεωγραφία - Ιστορία 
Η Κράνα είναι κτισμένη στους πρόποδες του Ψηλορείτη σε υψόμετρο 610 μέτρα. Απέχει 45 χλμ. από το Ρέθυμνο (μέσω Σφακάκι - Πέραμα) και 20 χλμ. ΝΑ. από το Πέραμα (έδρα του δήμου). Στις βενετικές πηγές αναφέρεται ως Crana (1577 και 1583), Crano (1630) και Krana (1671) Κατά την απογραφή του 1583 είχε 170 κατοίκους, το 1881: 107 κατ., το 1900: 120 κατ., το 1928: 171 κατ., το 1940: 182 κατ. το 1951: 208 κατ., το 1961: 168 κατ., το 1971: 176 κατ., το 1981: 243 κατ., το 1991: 352 κατ., τέλος το 2011 είχε 193 κάτ. Ως οικισμός αναφέρεται επίσημα, μετά την ενσωμάτωση της Κρήτης στην Ελλάδα, το 1925 στο ΦΕΚ 27Α - 31/01/1925 να προσαρτάται στην τότε  κοινότητα Λειβαδίων. Σύμφωνα με το σχέδιο Καλλικράτης, μαζί με τα Λιβάδια και τα Μαρινιανά αποτελούν την τοπική κοινότητα Λιβαδιών που υπάγεται στη δημοτική ενότητα Κουλούκωνα του Δήμου Μυλοποτάμου. Από την Κράνα κατάγονται ο Νικόλαος Κόκκινος ή Παπα-Κρανιώτης, ήρωας του Ολοκαυτώματος του Αρκαδίου (1866) και ο Ηρακλής Κοκκινίδης (1842-1868), οπλαρχηγός του Μαλεβιζίου που σκοτώθηκε σε μάχη στο Γάζι το 1868.

Εξωτερικοί σύνδεσμοι 

 Νικόλαος Κόκκινος ή παπα - Κρανιώτης (1868) από τον ιστότοπο https://www.patris.gr/
 Το Εκκλησιαστικό και Λαογραφικό Μουσείο της Κράνας από τον ιστότοπο https://www.e-storieskritis.gr/

Πηγές
Λευτέρη Κρυοβρυσανάκη:Το ορεινό χωριό του Ψηλορείτη-Κράνα Μυλοποτάμου, Ρεθεμνιώτικα Νέα, 28/12/2013

Παραπομπές

Χωριά του νομού Ρεθύμνης
Δήμος Μυλοπόταμου